**HUV 7.A 3.2.2021**

**Nácvik piesne: Varila som varila**

[**https://www.youtube.com/watch?v=uP6EotAVG4s&ab\_channel=Slovensk%C3%A9detsk%C3%A9pesni%C4%8Dky**](https://www.youtube.com/watch?v=uP6EotAVG4s&ab_channel=Slovensk%C3%A9detsk%C3%A9pesni%C4%8Dky)

**FAŠIANGY A ICH TRADÍCIE**

Fašiangy a ich tradície

„Fašangy, Turíce, Veľká noc ide, kto nemá kožucha, zima mu bude.

Ja nemám, ja nemám, len sa tak trasiem, dajte mi slaniny, nech sa vypasiem.

Hentam nám nedali, tuto nám dajú, zabili komára, slaninu majú.

Fašangy, fašangy, fašangovníci tancujú mládenci v našej ulici.

Tancujú, tancujú aj pekne hrajú, podme ta, podme ta, na nás čakajú.“

Fašiangy sú odjakživa jedným z najkrajších a vari najbohatších zvykov v obciach, ktorým sa končieval celý zvykový rok. Veselosť, spev, zábavy, zabíjačky, svadby, neutíchali počas tohto celého obdobia. Už týždeň vopred dievky zháňali pekné veľké husie perá – „brká“ na „fašánková perá“. Každá dievka pero zhotovila svojmu milému a poslala mu ho po chlapcovi vždy v sobotu pred fašiangovou nedeľou. Mládenci, tí sa tiež nedali zahanbiť a svojmu dievčaťu poslali kožmanický ručník alebo nejakú peknú vyšívanú stuhu na zásterku. Okolo tretej hodiny v nedeľu popoludní zahrali muzikanti pred krčmou „marš“, a tým sa vlastne začali samotné fašiangy.

Mládenci boli sviatočne oblečení s fašiangovým perkom za klobúčikom „tralaláčikom“. Dievky prichádzali postupne jedna po druhej. „Za svetla“, cez deň tancovali v kole len mládenci – najlepší tanečníci. Ostatní postávali v krčme alebo sa medzi sebou bavili, spievali si a niektorí sa pri pulte „častovali“ hriatym. Preto sa stalo, že v kole tancovali len dva, tri páry. Muzika patrila vždy len mládencom, pretože oni platili muzikantov a tí poslúchali len mládeneckého richtára. V kole sa najčastejšie tancovali čardáše, polka, valčík a najmä mazúrka. V nedeľu trvala muzika vždy do polnoci a tak ako pochodom začala, napr. „Ej, na tom našom kamenci, rúbali sa tam mládenci. Ej, tak sa oni rúbali, až sa oni k nám dostali“, tak aj pochodom skončila (pochod je vlastne marš).

Mládenci, ktorí mali pri sebe milú, museli ju „vystrojiť“ domov a vlastne hneď zostávali na vohľadoch. Ostatní si ešte na dobrú noc zaspievali nejakú pesničku a rozišli sa spať.

Tancovanie „pre konope“ (obchôdzka „fašangárov“) – temperamentný, rýchly vrtený tanec dovysoka, „vyskacuvaný“, aby konope vysoké narástli

Pochovávanie basy

Chodenie s klátom